Филип Жакоте
Пътуването

Превод от френски: Кирил Кадийски, 2004

chitanka.info

Не е то Красотата, която тук открих,

пристигнал с втора класа в Палермо, цяло лято

загърбил всички грижи… А другата, която

от този свят се крие и търси пристан тих.

Да, другата, с която си цяла осияна;

но пътят ни прилича на морските води,

които йероглифи рисуват с бяла пяна

на юг, покрай Неапол, през лятото, преди

да ги изпие зноят следи връз стари порти…

Не е за нас родена, насилниците зли,

авантюристи дръзки, нахлуващи кохорти,

скъперници, които от откуп ги боли.

О, тя дори е чужда на странните предели

и е за този, който на жертви е готов,

за този, който в химни не са го с жар възпели,

а само вярва в нея и в тайната любов.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.